[{"text_idx": "#000005", "text": "Sorginkeriaz, historiaz eta kondairaz zipristindutako helmuga da Zugarramurdi"}, {"text_idx": "#000006", "text": "Urtetik urtera milaka bisitari hartzen ditu Zugarramurdiko herriak. Sorginkeria istorioak eta kondairak erakarrita, gertuko eta urruneko jendea hurbiltzen da Xaretako herria ezagutzera. Uda sasoirik jendetsuena bada ere, urtaro guziek badute beren xarma, eta zer erranik ez udazkena!"}, {"text_idx": "#000007", "text": "Urria, bere egun eguzkitsu eta tenperatura atseginekin, arras hilabete polita da Xareta ezagutzeko. Bada sagar eta gaztain erre usaina, onddo eta usoena,.. Pagoak eta haritzak kolore bizienekin janzten dira eta Naturaz profitatzerat etortzen den bisitarien joan-etorria mantentzen da, batez ere, jai egunetan. Adibidez, Pilarreko Egunean, lezerat 1.300 bisitari sartu ziren eta 412 Sorginen Museorat. Erdia baina gehiago Euskal Herrikoak ziren, bizkaitarrak batez ere (%28a)."}, {"text_idx": "#000009", "text": "Orduaren aldakataren ondotik, Lezea 17:30etan hetsiko da, goiz ilunduko baitu\nHazilaren 1ean eta 2an, ortzirala eta larunbanta, Lezea 11:00etatik 17:30ak arte irekiko da (azken hau ixteko tenorea) eta Sorginen Museoa, 11:00etatik 19:30ak arte (ixteko tenorea)."}, {"text_idx": "#000010", "text": "Logron\u0303on gogotauko ditu Zugarramurdik 1610. urtean bertan auziperatutako herriko bizilagunak"}, {"text_idx": "#000011", "text": "Hazilan, begirada Logron\u0303orat zuzenduko da eta hor ere, Zugarramurdik protagonismo handia hartuko du. Hain zuzen ere, orain duela 409 urte Errioxako hiriburuan ospatu zen Fede Autoan 31 herritar sorgin izateaz epaituak izan ziren eta horietatik 11 erreak izan ziren. Gertakari tragiko hauen oroimenez, ekimen anitz leku ezberdinetan ospatuko dira hilabete honetan."}, {"text_idx": "#000014", "text": "Irailaren azken asteburuan, Nafarroako bertze 35 museo txiki, bilduma museografiko iraunkor eta erakusketa publikoaren guneekin batera, Zugarramurdik ere Ondarezain-aren ekimenarekin bat egin zuen Ondarearen Europako Jardunaldiak ospatzeko. \u201cAisialdia eta artea\u201d lelopean, Nafarroako Gobernuko Kultur Zuzendaritza Orokorrak bultzatu du. Zugarramurdiko egitaraua txotxongiloz beteta zen. Herri ttiki hau, sorginez gain, panpin bizidun hauei esker ere ezaguna baita, Euskal Herrian izan den txontxongilo-antzoki iraunkorraren egoitza bakarra izan baitzen. Bertze aldetik, bi urtetik behin eta hamar urtez, EHko Titiriteroen Topaketa auzolanean antolatzen zen."}, {"text_idx": "#000015", "text": "Bertzalde, urriko lehen asteburuan, Korrontziren \u201cNafar Loreak\u201d antzestu zen Zugarramurdiko lezeetan. Kolorez eta sorpresaz betetako ikuskizunak ordu eta erdi iraun zuen eta publikoak zutik bukatu zuen, azken suzirietan dantzarien desfilean nahasita. Lezerat etortzeko gogoarekin gelditu direnendako, Euskal Telebistak \u201cNafar Loreak\u201d Urte Berrian emanen du."}, {"text_idx": "#000017", "text": "Edificio turismo rural31720 Oieregi (Navarra)"}, {"text_idx": "#000018", "text": "Lizarietako ituna, Usategietako denboraldiaren hasiera ekitaldia"}]